ΓΡΑΠΤΗ ΕΡΩΤΗΣΗ E-1531/02

υποβολή: Robert Goebbels (PSE) προς την Επιτροπή

(3 Ιουνίου 2002)

Θέμα: Διαχείριση από την Επιτροπή των πόρων της για τους συμβούλους

Η επιχείρηση εσωτερικής αξιολόγησης, επωνομαζόμενη Σχεδιάζοντας την Επιτροπή του αύριο (Decode), που ολοκληρώθηκε τον Ιούλιο 1998, είχε ως σκοπό να παράσχει μία ενημερωμένη ανάλυση όλων των δραστηριοτήτων που διεξήγαγε η Επιτροπή και των πόρων που χρησιμοποίησε για αυτές, ώστε να δυνηθεί να προγραμματίσει το μέλλον της και να αρχίσει την διαδικασία αναμόρφωσης της οργάνωσης και της λειτουργίας της. Η επιχείρηση Decode ασχολήθηκε επίσης με το ρόλο των συμβούλων, οι οποίοι δεν εντάσσονται στο προκαθορισμένο πλαίσιο. Εκείνο που, μεταξύ άλλων, ήλθε στο φως ήταν ότι οι σύμβουλοι αυτοί ασκούσαν καθήκοντα των οποίων το περιεχόμενο ήταν μάλλον ασαφές, ότι χρησιμοποιούντο όχι με το σωστό τρόπο και ότι ο ρόλος τους έπρεπε να επανεξετασθεί.

Σημειωθείτω ότι έκθεση που ανέθεσε η Επιτροπή σε ειδική Ομάδα Εργασίας Σύμβουλοιποστηρίζει στο αναλυτικό της μέρος ότι η Επιτροπή ευθύνεται για τις δυσλειτουργίες στον τομέα αυτό. Διατυπώνει, ωστόσο, προτάσεις που, σε αντίθεση με την ανάλυση αυτή, ρίπτουν τα βάρη στους συμβούλους, κυρίως, οι οποίοι δεν είναιπεύθυνοι για αυτή την επικριτέα κατάσταση. Η έκθεση, παρόλα αυτά, δεν προτείνει καμιά λύση, αν και θα έπρεπε να αναζητηθούν λύσεις, ώστε το πρόβλημα να επιλυθεί χωρίς να αδικηθούν αυτοί οιπάλληλοι.

Δύναται να δηλώσει η Επιτροπή:

1. Ποιά συνέχεια δόθηκε στην έκθεση αυτή·

2. Με ποιά συγκεκριμένα μέτρα προτίθεται να αντιδράσει·

3. Σε ποιό στάδιο ευρίσκεται ηπόθεση, ιδιαίτερα δε σ' ό,τι αφορά τους εν λόγω συμβούλους·

Απάντηση του κ. Kinnock εξ ονόματος της Επιτροπής

(17 Ιουλίου 2002)

Στις 28 Φεβρουαρίου 2001, η Επιτροπή ζήτησε από τη Γενική Διεύθυνση Προσωπικού και Διοίκησης και από τη Γενική Γραμματεία να συστήσουν μιαψηλού επιπέδου ομάδα ειδικών καθηκόντων (Task Force) η οποία θα προέβαινε σε εμπεριστατωμένη ανάλυση κάθε θέσης συμβούλου και θα επεσήμανε την πραγματική προστιθέμενη αξία της για την Επιτροπή από πολιτική και/ή τεχνική άποψη.

Η Task Force συστάθηκε στις 19 Ιουλίου 2001 με αποστολή ναποβάλει έκθεση στο Γενικό Γραμματέα και στο Γενικό Διευθυντή Προσωπικού και Διοίκησης με:

- αξιολόγηση του έργου που εκτελούν οι σύμβουλοι και οι ad personam σύμβουλοι, μέσα σε κάθε Γενική Διεύθυνση·

- επισήμανση των προβλημάτων (και, μεταξύ άλλων, διατύπωση τυχόν συστάσεων και πρόταση των ενδεχομένως αναγκαίων μεταβατικών μέτρων)·

- προσδιορισμό του ρόλου που παίζουν οι σύμβουλοι εντός της Επιτροπής καιποβολή προτάσεων για το μέλλον.

Η έκθεση της Task Force οριστικοποιήθηκε το Νοέμβριο του 2001 και στη συνέχεια εστάλη σε όλους τους Γενικούς Διευθυντές και Προϊσταμένους Υπηρεσιών. Ο Γενικός Γραμματέας και ο Γενικός Διευθυντής Προσωπικού και Διοίκησης ζήτησαν από τα μέλη της Task Force να συναντηθούν με τους Γενικούς Διευθυντές κατ' ιδίαν για να τους θέσουνπόψη την έκθεση και επίσης για να συζητήσουν μαζί τους τα συμπεράσματά της. Η διαδικασία αυτή ευρίσκεται τώραπό εξέλιξη.

Σύμφωνα με την ανάλυση που παρατίθεται στην έκθεση, τα καθήκοντα των συμβούλων είναι συχνά κακώς προσδιορισμένα και οι διαδικασίες διορισμού τους δενπήρξαν πάντοτε πολύ σαφείς. Το συμπέρασμα της έκθεσης είναι ότι η κατάσταση αυτή δεν συνάδει με τους προσανατολισμούς της Επιτροπής και αποδεικνύει ότι οιπάρχοντες πόροι δεν αξιοποιούνται κατά τον καλύτερο τρόπο. Η Task Force συνιστά τη λήψη μέτρων με τα οποία να προσδίδεται περισσότερη σαφήνεια όσον αφορά το ποιες θέσεις συμβούλων θα πρέπει να διατηρηθούν και ποιες θα πρέπει να καταργηθούν, την περιγραφή των καθηκόντων των συμβούλων, και μέτρα αποσαφήνισης των διαδικασιών επιλογής και διορισμού τους.

Για τους ανωτέρω λόγους, είναι σαφές ότι τα συμπεράσματα της έκθεσης δεν έρχονται σε αντίφαση με τις γενόμενες αναλύσεις, και δεν μπορούν να θεωρηθούν ότι αδικούν τους συμβούλους — ειδικότερα από τη στιγμή που η έκθεση εστιάζεται περισσότερο σε θέματα διαρθρώσεων και διαδικασιών παρά στα επιμέρους πρόσωπα.

Θα προταθεί η σύνταξη ενός συμβουλευτικού εγγράφου για τους συμβούλους, που θαποβληθεί σε διαδικασία διαβούλευσης. Όταν η Επιτροπή θα έχει εγκρίνει τις νέες κατευθύνσεις, τα μέτρα τα οποία προβλέπονται από αυτές θα πρέπει να εφαρμοσθούν για κάθε περίπτωση χωριστά, λαμβάνονταςπόψη τόσο το συμφέρον τηςπηρεσίας όσο και το συμφέρον των μεμονωμένων ενδιαφερομένων προσώπων.